CELEX: 62012CA0413
Language: sk
Date: 2013-12-05 00:00:00
Title: Vec C-413/12: Rozsudok Súdneho dvora (tretia komora) z  5. decembra 2013 (návrh na začatie prejudiciálneho konania, ktorý podal Audiencia Provincial de Salamanca — Španielsko) — Asociación de Consumidores Independientes de Castilla y León/Anuntis Segundamano España SL (Návrh na začatie prejudiciálneho konania — Smernica 93/13/EHS — Žaloba o zdržanie sa podaná regionálnym združením na ochranu spotrebiteľov — Miestne príslušný súd — Nemožnosť podať odvolanie proti rozhodnutiu o nepríslušnosti vydanému v prvom stupni — Procesná autonómia členských štátov — Zásady ekvivalencie a efektivity)

15.2.2014   
            
            
               SK
            
            
               Úradný vestník Európskej únie
            
            
               C 45/12
            
         Rozsudok Súdneho dvora (tretia komora) z 5. decembra 2013 (návrh na začatie prejudiciálneho konania, ktorý podal Audiencia Provincial de Salamanca — Španielsko) — Asociación de Consumidores Independientes de Castilla y León/Anuntis Segundamano España SL
   (Vec C-413/12) (1)
   
   (Návrh na začatie prejudiciálneho konania - Smernica 93/13/EHS - Žaloba o zdržanie sa podaná regionálnym združením na ochranu spotrebiteľov - Miestne príslušný súd - Nemožnosť podať odvolanie proti rozhodnutiu o nepríslušnosti vydanému v prvom stupni - Procesná autonómia členských štátov - Zásady ekvivalencie a efektivity)
   2014/C 45/21
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Audiencia Provincial de Salamanca
   
      Účastníci konania pred vnútroštátnym súdom
   
   
      Žalobkyňa: Asociación de Consumidores Independientes de Castilla y León
   
      Žalovaná: Anuntis Segundamano España SL
   
      Predmet veci
   
   Návrh na začatie prejudiciálneho konania — Audiencia Provincial de Salamanca — Španielsko — Výklad článkov 4 ZFEÚ, 12 ZFEÚ, 114 ZFEÚ a 169 ZFEÚ, článku 38 Charty základných práv Európskej únie (Ú. v. ES C 364, 2000, s. 1) a smernice Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288) — Primerané a účinné prostriedky na ukončenie používania nekalých podmienok — Kolektívna žaloba o zdržanie sa podaná združením na ochranu spotrebiteľov, ktorá smeruje k zákazu používania nekalých podmienok podnikateľom — Vnútroštátne predpisy o občianskom súdnom konaní, ktoré udeľujú príslušnosť súdu sídla žalovanej — Vnútroštátna právna úprava, ktorá vylučuje akýkoľvek opravný prostriedok proti uzneseniu o miestnej nepríslušnosti
   
      Výrok rozsudku
   
   Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách, ako aj zásady efektivity a ekvivalencie sa majú vykladať v tom zmysle, že nebránia právnej úprave členského štátu, ako je právna úprava v konaní vo veci samej, podľa ktorej v oblasti žalôb o zdržanie sa podaných združeniami na ochranu spotrebiteľov jednak takáto žaloba má byť podaná pred súdmi miesta sídla alebo bydliska žalovaného a jednak rozhodnutie o miestnej nepríslušnosti vydané prvostupňovým súdom nemožno napadnúť odvolaním.
   
      (1)  Ú. v. EÚ C 379, 8.12.2012.